PATVIRTINTA

Tauragės lopšelio-darželio „Kodėlčius“

direktoriaus 2017 m. rugpjūčio mėn. 21 d

įsakymu Nr. V-74

**TAURAGĖS LOPŠELIO-DARŽELIO „KODĖLČIUS“**

**DARBO APMOKĖJIMO SISTEMA**

1. **BENDROSIOS NUOSTATOS**
2. Tauragės lopšelio-darželio „Kodėlčius“ (toliau – lopšelio-darželio) darbo apmokėjimo sistema (toliau – sistema) nustato lopšelio-darželio darbuotojų (toliau - darbuotojų) dirbančių pagal darbo sutartis pareiginės algos pastoviosios dalies, pareiginės algos kintamosios dalies nustatymo kriterijus, priemokų, premijų mokėjimo tvarką ir sąlygas.

**II. DABO UŽMOKESČIO NUSTATYMAS**

2. Lopšelio-darželio darbuotojų darbo užmokestį sudaro:

1) pareiginė alga (mėnesinė alga – pastovioji ir kintamoji dalys arba pastovioji dalis);

2) priemokos;

3) mokėjimas už darbą poilsio ir švenčių dienomis, nakties bei viršvalandinį darbą, budėjimą ir esant nukrypimams nuo normalių darbo sąlygų;

4) premijos.

1. **PAREIGINĖS ALGOS BAZINIS DYDIS**
2. Pareiginės algos bazinis dydis naudojamas pagal bazinį dydį (BD) patvirtintą Lietuvos Respublikos Seimo.
3. **PAREIGINĖS ALGOS PASTOVIOJI DALIS**

4. Lopšelio-darželio darbuotojų, išskyrus darbininkus, pareiginės algos pastovioji dalis nustatoma pareiginės algos koeficientais. Pareiginės algos koeficiento vienetas yra lygus pareiginės algos baziniam dydžiui (BD).Pareiginės algos pastovioji dalis apskaičiuojama atitinkamą pareiginės algos koeficientą dauginant iš pareiginės algos bazinio dydžio.

5. Lopšelio-darželio vadovo pavaduotojų pareiginės algos pastovioji dalis nustatoma, atsižvelgiant į pareigybės lygį, vadovaujamo darbo patirtį, kuri apskaičiuojama sumuojant laikotarpius, kai buvo vadovaujama įmonėms, įstaigoms ir organizacijoms ir (ar) jų padaliniams, ir profesinio darbo patirtį, kuri apskaičiuojama sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos ar specialybės darbas arba vykdytos analogiškos pareigybės aprašyme nustatytoms funkcijos.

6. Lopšelio-darželio darbuotojų pareiginės algos pastovioji dalis nustatoma atsižvelgiant į pareigybės lygį ir profesinio darbo patirtį, kuri apskaičiuojama sumuojant laikotarpius, kai buvo dirbamas analogiškas pareigybės aprašyme nustatytam tam tikros profesijos ar specialybės darbas arba vykdytos analogiškos pareigybės aprašyme nustatytoms funkcijos.

7. Lopšelio-darželio darbininkų pareiginės algos pastovioji dalis nustatoma minimaliosios mėnesinės algos dydžio.

8. Lopšelio-darželio darbuotojo pareiginės algos pastoviosios dalies koeficientą pagal darbo apmokėjimo sistemoje numatytus koeficientus nustato lopšelio-darželio direktorius, o lopšelio-darželio vadovo – Tauragės rajono savivaldybės taryba.

9. Lopšelio-darželio darbuotojo pareiginės algos pastovioji dalis sulygstama darbo sutartyje pagal LR valstybės ir savivaldybių įstaigų darbuotojų darbo apmokėjimo įstatymą 2017m. sausio 17 d. Nr. XIII-198 nuostatas ir lopšelio-darželio darbo apmokėjimo sistemą. Pareiginės algos pastoviosios dalies koeficientas nustatomas iš naujo pasikeitus darbuotojų pareigybių skaičiui, vadovaujamo darbo patirčiai ir (ar) profesinio darbo patirčiai ar nustačius, kad lopšelio-darželio vadovo ar jo pavaduotojo pareiginė alga (pastovioji dalis kartu su kintamąja dalimi) viršija praėjusio ketvirčio biudžetinės įstaigos darbuotojų 5 vidutinius pareiginių algų (pastoviųjų dalių kartu su kintamosiomis dalimis) dydžius.

1. **MOKYTOJŲ, PAGALBOS MOKINIUI SPECIALISTŲ, VADOVO PAVADUOTOJŲ UGDYMUI PAREIGINĖ ALGA**

10. Mokytojų ir pagalbos mokiniui specialistų pareiginės algos pastovioji dalis nustatoma pagal LR valstybės ir savivaldybių įstaigų darbuotojų darbo apmokėjimo įstatymą 2017m. sausio 17 d. Nr. XIII-198 5 priedą, atsižvelgiant į pedagoginio darbo stažą, kvalifikacinę kategoriją ir veiklos sudėtingumą.

11. Vadovo pavaduotojų ugdymui pareiginės algos pastovioji dalis nustatoma pagal LR valstybės ir savivaldybių įstaigų darbuotojų darbo apmokėjimo įstatymą2017m. sausio 17 d. Nr. XIII-198 5 priedą, atsižvelgiant į mokykloje ugdomų mokinių skaičių, pedagoginio darbo stažą, vadybinę kvalifikacinę kategoriją ir veiklos sudėtingumą.

12. Vadovo pavaduotojų ugdymui vadybinės kvalifikacinės kategorijos nustatomos ir šių asmenų veiklos atitikties įgytai kvalifikacinei kategorijai vertinimas atliekamas kas penkeri metai Lietuvos Respublikos švietimo ir mokslo ministro (toliau – švietimo ir mokslo ministras) nustatyta tvarka. Mokytojų, pagalbos mokiniui specialistų kvalifikacinės kategorijos nustatomos švietimo ir mokslo ministro nustatyta tvarka.

13. Pareigybių, kurias einant atliekamas darbas yra laikomas pedagoginiu ir įskaitomas į pedagoginio darbo stažą, sąrašą tvirtina švietimo ir mokslo ministras.

14. Mokytojų, pagalbos mokiniui specialistų, lopšelio-darželio vadovo pavaduotojų ugdymui pareiginės algos kintamoji dalis nenustatoma.

1. **PAREIGINĖS ALGOS KINTAMOSIOS DALIES MOKĖJIMO TVARKA IR SĄLYGOS**

15. Lopšelio-darželio darbuotojų pareiginės algos kintamosios dalies nustatymas priklauso nuo praėjusių metų veiklos vertinimo pagal darbuotojui nustatytas metines užduotis, siektinus rezultatus ir jų vertinimo rodiklius.

16. Pareiginės algos kintamoji dalis, atsižvelgiant į praėjusių metų veiklos vertinimą, nustatoma vieniems metams ir gali siekti iki 50 procentų pareiginės algos pastoviosios dalies.

17. Lopšelio-darželio darbuotojo pareiginės algos kintamoji dalis gali būti nustatyta priėmimo į darbą metu, atsižvelgiant į darbuotojo profesinę kvalifikaciją ir jam keliamus uždavinius, tačiau ne didesnė kaip 20 procentų pareiginės algos pastoviosios dalies ir ne ilgiau kaip vieniems metams.

18. Kintamosios dalies dydžius pagal lopšelio-darželio darbo apmokėjimo sistemos XI skyriaus 32 punktą nustato lopšelio-darželio direktorius, o lopšelio-darželio direktoriui, įvertinusi jo praėjusių metų veiklą, Tauragės rajono savivaldybės taryba.

19. Darbininkams pareiginės algos kintamoji dalis nenustatoma.

1. **PRIEMOKŲ MOKĖJIMO TVARKA IR SĄLYGOS**

20. Priemokos už papildomą darbo krūvį, kai yra padidėjęs darbų mastas atliekant pareigybės aprašyme nustatytas funkcijas neviršijant nustatytos darbo laiko trukmės, ar už papildomų pareigų ar užduočių, nenustatytų pareigybės aprašyme ir suformuluotų raštu, vykdymą gali siekti iki 30 procentų pareiginės algos pastoviosios dalies dydžio. Priemokų ir pareiginės algos kintamosios dalies suma negali viršyti 60 procentų pareiginės algos pastoviosios dalies dydžio.

21. Priemokos skiriamos lopšelio-darželio direktoriaus įsakymu.

1. **MOKĖJIMAS UŽ DARBĄ POILSIO IR ŠVENČIŲ DIENOMIS, NAKTIES BEI VIRŠVALANDINĮ DARBĄ, BUDĖJIMĄ IR ESANT NUKRYPIMAMS NUO NORMALIŲ DARBO SĄLYGŲ**

22. Už darbą poilsio ir švenčių dienomis, nakties bei viršvalandinį darbą, budėjimą ir esant nukrypimams nuo normalių darbo sąlygų lopšelio-darželio darbuotojams mokama Lietuvos Respublikos darbo kodekso nustatyta tvarka.

23. Lopšelio-darželio pedagogams, pavaduojantiems laisvu laiku nuo pagrindinės darbo funkcijos laikinai nesančius darbuotojus dėl ligos, atostogų, kvalifikacijos tobulinimo, komandiruotės, mokamas priedas už faktiškai dirbtą laiką pagal direktoriaus įsakymu nustatytą pareiginės algos pastoviosios dalies koeficientą.

24. Lopšelio-darželio techninio personalo darbuotojams, pavaduojantiems tuo pačiu metu kaip ir pagrindinė darbo funkcija, laikinai nesantį lopšelio-darželio darbuotoją dėl ligos, atostogų, kvalifikacijos tobulinimo, komandiruotės, mokama 20% - 30% pareiginės algos pastoviosios dalies dydžio priemoka.

1. **PREMIJOS**

25. Lopšelio-darželio darbuotojams ne daugiau kaip vieną kartą per metus gali būti skiriamos premijos, atlikus vienkartines ypač svarbias įstaigos veiklai užduotis. Taip pat ne daugiau kaip vieną kartą per metus gali būti skiriamos premijos, įvertinus labai gerai biudžetinės įstaigos darbuotojo praėjusių kalendorinių metų veiklą. Premijos negali viršyti darbuotojui nustatytos pareiginės algos pastoviosios dalies dydžio. Jos skiriamos neviršijant lopšelio-darželio darbo užmokesčiui skirtų lėšų.

1. **MATERIALINĖS PAŠALPOS**

26. Lopšelio-darželio darbuotojams, kurių materialinė būklė tapo sunki dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės), taip pat išlaikytinių, kurių globėju ar rūpintoju yra paskirtas darbuotojas, ligos ar mirties, stichinės nelaimės ar turto netekimo, jeigu yra lopšelio-darželio darbuotojo rašytinis prašymas ir pateikti atitinkamą aplinkybę patvirtinantys dokumentai, gali būti skiriama iki 5 minimaliųjų mėnesinių algų dydžio materialinė pašalpa iš lopšeliui-darželiui skirtų lėšų.

27. Mirus lopšelio-darželio darbuotojui, jo šeimos nariams iš lopšeliui-darželiui skirtų lėšų gali būti išmokama iki 5 minimaliųjų mėnesinių algų dydžio materialinė pašalpa, jeigu yra jo šeimos narių rašytinis prašymas ir pateikti mirties faktą patvirtinantys dokumentai.

28. Materialinę pašalpą darbuotojams, išskyrus lopšelio-darželio vadovą, skiria lopšelio-darželio direktorius iš lopšeliui-darželiui skirtų lėšų. Lopšelio-darželio direktoriui materialinę pašalpą skiria savininko teises ir pareigas įgyvendinanti institucija iš jo vadovaujamai biudžetinei įstaigai skirtų lėšų.

**XI. DARBUOTOJŲ KASMETINĖS VEIKLOS VERTINIMAS IR SKATINIMAS**

29. Lopšelio-darželio darbuotojų kasmetinio veiklos vertinimo tikslas – įvertinti įstaigos darbuotojų, išskyrus darbininkus, praėjusių kalendorinių metų veiklą pagal nustatytas metines užduotis, siektinus rezultatus ir jų vertinimo rodiklius.

30. Kultūros ir meno darbuotojų, mokytojų, pagalbos mokiniui specialistų, vadovo pavaduotojų ugdymui, praėjusių kalendorinių metų veikla vertinama vadovaujantis atitinkamai Lietuvos Respublikos kultūros ministro, Lietuvos Respublikos švietimo ir mokslo ministro patvirtintu atitinkamos srities specialistų veiklos vertinimo tvarkos aprašu. Kitų biudžetinių įstaigų darbuotojų praėjusių kalendorinių metų veikla vertinama vadovaujantis Lietuvos Respublikos Vyriausybės ar jos įgaliotos institucijos patvirtintu biudžetinių įstaigų darbuotojų veiklos vertinimo tvarkos aprašu.

31. Metinės veiklos užduotys, siektini rezultatai ir jų vertinimo rodikliai lopšelio-darželio darbuotojui turi būti nustatyti kiekvienais metais iki sausio 31 dienos, o einamaisiais metais priimtam biudžetinės įstaigos darbuotojui – per vieną mėnesį nuo priėmimo į pareigas dienos. Jeigu priėmus į pareigas lopšelio-darželio darbuotoją iki einamųjų kalendorinių metų pabaigos lieka mažiau kaip 6 mėnesiai, tokiam darbuotojui metinės užduotys, siektini rezultatai ir jų vertinimo rodikliai nustatomi kitiems metams iki kitų metų sausio 31 dienos, o einamiesiems metams siektini rezultatai ir jų vertinimo rodikliai nenustatomi.

32. Metines veiklos užduotis, siektinus rezultatus ir jų vertinimo rodiklius lopšelio-darželio darbuotojams, išskyrus lopšelio-darželio vadovą, nustato ir kasmetinę veiklą vertina tiesioginis jų vadovas.

33. Lopšelio-darželio darbuotojų metinė veikla gali būti įvertinama:

1) labai gerai;

2) gerai;

3) patenkinamai;

4) nepatenkinamai.

34. Lopšelio-darželio darbuotojų veikla įvertinama kiekvienais metais iki sausio 31 dienos, jeigu darbuotojas ne trumpiau kaip 6 mėnesius per praėjusius kalendorinius metus ėjo pareigas toje biudžetinėje įstaigoje.

35. Lopšelio-darželio darbuotojo, išskyrus lopšelio-darželio vadovą, tiesioginis vadovas, kartu su darbuotojų atstovavimą įgyvendinančiais asmenimis įvertinęs lopšelio-darželio darbuotojo praėjusių kalendorinių metų veiklą:

1) labai gerai, – teikia vertinimo išvadą lopšelio-darželio vadovui su siūlymu nustatyti vieniems metams pareiginės algos kintamosios dalies dydį, ne mažesnį, kaip 10 procentų pareiginės algos pastoviosios dalies, ir gali teikti išvadą su siūlymu skirti premiją;

2) gerai, – teikia vertinimo išvadą lopšelio-darželio vadovui su siūlymu nustatyti vieniems metams pareiginės algos kintamosios dalies dydį iki 5 procentų;

3) patenkinamai, – teikia vertinimo išvadą lopšelio-darželio vadovui su siūlymu vienus metus nenustatyti pareiginės algos kintamosios dalies dydžio;

4) nepatenkinamai, – teikia vertinimo išvadą lopšelio-darželio vadovui su siūlymu vieniems metams nustatyti mažesnį iki 10 procentų pareiginės algos pastoviosios dalies koeficientą, tačiau ne mažesnį, negu LR valstybės ir savivaldybių įstaigų darbuotojų darbo apmokėjimo įstatymą 2017m. sausio 17 d. Nr. XIII-1981–4 prieduose tai pareigybei pagal vadovaujamo darbo patirtį ir (ar) profesinę darbo patirtį numatytas minimalus pareiginės algos pastoviosios dalies koeficientas.

36. Lopšelio-darželio vadovas, gavęs iš tiesioginių vadovų darbuotojų įvertinimą, per 10 darbo dienų priima sprendimą pritarti ar nepritarti biudžetinės įstaigos darbuotojo tiesioginio vadovo siūlymams dėl šio straipsnio 10 dalyje numatytų nuostatų įgyvendinimo. Šis sprendimas galioja vienus metus. Jeigu lopšelio-darželio vadovas priima motyvuotą sprendimą neįgyvendinti siūlymo ar veiklos vertinimo išvados, darbuotojo iki vertinimo buvusi teisinė padėtis nesikeičia.

37. Lopšelio-darželio darbuotojas priimtus sprendimus dėl jo vertinimo turi teisę skųsti darbo ginčams nagrinėti nustatyta tvarka.

**XII. BAIGIAMOSIOS NUOSTATOS**

38. Lopšelio-darželio kolektyvinėje sutartyje ir (ar) vidaus ar darbo tvarkos taisyklėse negali būti nustatyta papildomų darbo apmokėjimo sąlygų viršijančių įstaigai skiriamus mokinio

krepšelio ir savivaldybės biudžeto asignavimus

Tauragės lopšelio-darželio „Kodėlčius“

darbo sistemos apmokėjimo 1 priedas

TAURAGĖS LOPŠELIO-DARŽELIO „KODĖLČIUS“

A, B, C lygio specialistų pareiginės algos pastoviosios dalies koeficientai

|  |  |  |  |  |
| --- | --- | --- | --- | --- |
| Pareigybės lygis | Pastoviosios dalies koeficientai (pareiginės algos baziniai dydžiai, pagal profesinę darbo patirtį | | | |
| Iki 2 | Nuo daugiau kaip 2 iki 5 | Nuo daugiau kaip 5 iki 10 | Daugiau kaip 10 |
| A | 3,06 – 7,6 | 3,1 – 8,5 | 3,2 – 9,5 | 3,3 – 10,5 |
| B | 3,03 – 7,3 | 3,09 – 7,4 | 3,15 – 7,6 | 3,2 – 8,0 |
| C | 3,00 – 5,3 | 3,02 – 5,4 | 3,04 – 5,6 | 3,07 – 7,0 |

Tauragės lopšelio-darželio „Kodėlčius“

darbo sistemos apmokėjimo 2 priedas

TAURAGĖS LOPŠELIO-DARŽELIO „KODĖLČIUS“

Auklėtojų, pagalbos mokiniui specialisto, vadovo pavaduotojo ugdymui pareiginės algos pastoviosios dalies koeficientai

1. Vadovų pavaduotojų ugdymui, kuriems suteiktos vadybinės kvalifikacinės kategorijos, pareiginės algos pastoviosios dalies koeficientai:

|  |  |  |  |
| --- | --- | --- | --- |
| Vadovų pavaduotojai ugdymui | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| I kategorijos | 6,47–8,03 | 6,71–8,3 | 6,76–8,37 |
| II kategorijos | 5,76–7,14 | 5,97–7,39 | 6,15–7,62 |
| III kategorijos | 5,16–6,4 | 5,32–6,57 | 5,5–6,8 |

1. Auklėtojų, priešmokyklinio ugdymo pedagogų,

2.1. kuriems nesuteiktos kvalifikacinės kategorijos, pareiginės algos pastoviosios dalies koeficientai:

|  |  |  |  |  |
| --- | --- | --- | --- | --- |
| Pareigybė ir išsilavinimas | Turintiems iki 3 metų pedagoginio darbo stažą | Turintiems nuo 3 iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Auklėtojas, priešmokyklinio ugdymo pedagogas,  įgijęs aukštesnįjį ar specialųjį vidurinį išsilavinimą, įgytą iki 1995 metų | 3,67–3,83 | 3,73–3,88 | 3,77–3,91 | 3,8–3,95 |
| Auklėtojas, priešmokyklinio ugdymo pedagogas,  įgijęs aukštąjį universitetinį ar koleginį išsilavinimą | 4,06–4,22 | 4,32–4,48 | 4,37–4,55 | 4,47–4,66 |

* 1. Kuriems suteiktos kvalifikacinės kategorijos, pareiginės algos pastoviosios dalies koeficientai:

|  |  |  |  |
| --- | --- | --- | --- |
| Pareigybė | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Auklėtojas, priešmokyklinio ugdymo pedagogas | 4,34–4,51 | 4,42–4,6 | 4,5–4,68 |
| Vyresnysis (auklėtojas, priešmokyklinio ugdymo pedagogas) | 4,74–4,94 | 4,81–5,01 | 5–5,2 |
| Metodininkas (auklėtojas, priešmokyklinio ugdymo pedagogas) | 5,17–5,39 | 5,32–5,54 | 5,46–5,66 |
| Ekspertas (auklėtojas, priešmokyklinio ugdymo pedagogas) | 5,9–6,13 | 5,96–6,19 | 6,12–6,36 |

1. Logopedų,

kuriems suteiktos kvalifikacinės kategorijos, pareiginės algos pastoviosios dalies koeficientai:

| Pareigybė | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| --- | --- | --- | --- |
| Specialusis pedagogas | 3,81–3,89 | 3,92–3,99 | 3,97–4,04 |
| Vyresnysis specialusis pedagogas | 4,39–4,49 | 4,46–4,55 | 4,63–4,74 |
| Specialusis pedagogas metodininkas | 4,77–4,87 | 4,93–5,02 | 5,05–5,15 |
| Specialusis pedagogas ekspertas | 5,46–5,55 | 5,51–5,62 | 5,66–5,77 |

1. Socialinių pedagogų, psichologų,

kuriems suteiktos kvalifikacinės kategorijos, pareiginės algos pastoviosios dalies koeficientai:

|  |  |  |  |
| --- | --- | --- | --- |
| Pareigybė | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| Specialieji pedagogai, socialiniai pedagogai, ketvirtos kategorijos psichologai | 4,82–4,87 | 4,9–4,96 | 5,07–5,13 |
| Vyresnieji specialieji pedagogai, socialiniai pedagogai, trečios kategorijos psichologai | 5,4–5,55 | 5,45–5,61 | 5,64–5,83 |
| Specialieji pedagogai metodininkai, socialiniai pedagogai metodininkai, antros kategorijos psichologai | 5,95–6,14 | 6,1–6,29 | 6,26–6,48 |
| Specialieji pedagogai ekspertai, socialiniai pedagogai ekspertai, pirmos kategorijos psichologai | 6,71–6,93 | 6,91–7,13 | 7,07–7,28 |

1. Meninio ugdymo pedagogų,

kuriems suteiktos kvalifikacinės kategorijos, pareiginės algos pastoviosios dalies koeficientai:

| Pareigybė | Turintiems iki 10 metų pedagoginio darbo stažą | Turintiems nuo 10 iki 15 metų pedagoginio darbo stažą | Turintiems 15 ir daugiau metų pedagoginio darbo stažą |
| --- | --- | --- | --- |
| Ikimokyklinio ugdymo meninio ugdymo mokytojas | 4,34–4,37 | 4,42–4,47 | 4,5–4,54 |
| Vyresnysis ikimokyklinio ugdymo meninio ugdymo mokytojas | 4,74–4,79 | 4,81–4,86 | 5–5,05 |
| Metodininkas ikimokyklinio ugdymo meninio ugdymo mokytojas | 5,17–5,23 | 5,32–5,38 | 5,46–5,5 |
| Ekspertas ikimokyklinio ugdymo meninio ugdymo mokytojas | 5,9–5,95 | 5,96–6,02 | 6,12–6,17 |